cyanic-selkie/wikianc huggingface dataset:
Elimäen kirkko
Sisustus
Kirkon sisustuksen keskeiset osat ovat Casper Wreden ja hänen vaimonsa Sophia Tauben lahjoittamat. Näitä ovat alttarilaite ja alttaritaulu vuodelta 1632, barokkityylinen kuoriaita vuodelta 1666 sekä todennäköisesti puuseppä Lorentz Habermanin tekemä saarnastuoli 1600-luvun puolivälistä. thumb|Elimäen kirkon sankarihaudat. Kirkon kellotapuli sijaitsee kirkkoa vastapäätä Vanhamaantien toisella puolella. Kellotapuli on rakennettu vuosina 1795–1797 ja korjattu 1842. Barokkityylisen tapulin on suunnitellut Aatami Juhonpoika Marttila. Kirkon kiviaita on rakennettu 1700- ja 1800-lukujen vaihteessa. Toisen maailmansodan sankarihauta-alueen ja muistomerkin Jäähyväiset aseveljelle on suunnitellut Aimo Tukiainen.
Ursula Wikström
Wikström pelaa pääasiassa Ladies European Tourilla (LET). Wikström ei ole voittanut yhtään Euroopan kiertueen osakilpailua, mutta on sijoittunut yhdeksän kertaa toiseksi, muun muassa vuonna 2005 Ladies Finnish Mastersissa, vuonna 2008 Finnair Mastersissa, Ranskan osakilpailussa 2009, Turkissa toukokuussa 2012 ja Hollannissa kesäkuussa 2012 ja Irlannissa syyskuussa 2022. Joulukuussa 2012 Suomen PGA nimesi hänet vuoden pelaajaksi.
Muskaunpuisto
Rakentamisesta toisen maailmansodan vaurioihin
Fredrik jatkoi puiston rakentamista, ja Pückler-Muskaun suosittelema puutarhasuunnittelija Eduard Petzold valvoi puiston kunnostustöitä 1853–1878. Hän jatkoi Pückler-Muskaun periaatteiden pohjalta. Puistossa korvattiin 1800-luvun jälkimmäisellä puoliskolla vanhat puiset rakennelmat uusilla vankemmilla rakennelmilla. Patzold rakennutti puistoon myös polkuja, siltoja ja arboretumin. Hän kuitenkin erosi tehtävästään vuonna 1878.
Salama (Barry Allen)
DC Extended Universe
Ezra Miller näyttelee Barry Allenia / Salamaa DC Extended Universen elokuvissa.
Maatalouslentokone
Historia
Lentokoneiden maatalouskäyttö alkoi Yhdysvalloissa 1920-luvulla. Ensimmäiset maatalouslentokoneet muunnettiin ylijääneistä sotilaskoneista, kuten de Havilland Tiger Mothista ja Boeing Stearmanista. Erityisesti maatalouskäyttöön suunnitellut lentokoneet yleistyivät tehokkaiden hyönteismyrkkyjen ja fungisidien kehittämisen seurauksena 1940-luvulla.
Celebrity Big Brother 2001
Celebrity Big Brother 2001 oli Iso-Britannian Big Brotherin ensimmäinen julkkiskausi. Kausi kesti kahdeksan päivää ja kaikki kauden tuotot lahjoitettiin Comic Reliefille. Kauden voitti Koomikko Jack Dee.
Sebastian Kurz
ÖVP:n johdossa ja liittokanslerina
ÖVP:n johtoon Kurz valittiin virallisesti heinäkuussa 2017. Ulkoministerinä hän oli vetänyt erityisesti vuoden 2015 pakolaiskriisin aikana tiukkaa maahanmuuttolinjaa, mikä oli kasvattanut hänen suosiotaan. ÖVP:n johtajana Kurz ajoi läpi muutokset, joilla hän sai puoluejohtajana enemmän valtaa muun muassa virkanimityksiin ja poliittisiin linjavetoihin. Kurzin johdolla ÖVP linja muuttui oikeistolaisemmaksi ja puolue otti itselleen aiemmin Itävallan vapauspuolueen (FPÖ) esillä pitämiä teemoja esimerkiksi maahanmuuttoon liittyen. Kurz myös nimesi ÖVP:n ”uudeksi kansanpuolueeksi” ja vaihtoi puolueen tunnusvärin mustasta turkoosiksi.
Neidonkielet
Neidonkielet (Echium) on kasvisuku lemmikkikasvien heimossa. Sukuun kuuluu noin 60 lajia, joita kasvaa alkuperäisenä Euroopassa, Afrikassa ja Länsi-Aasiassa. Lajirunsauden painopiste on Makaronesiassa, missä tavataan 27 endeemistä eli kotoperäistä neidonkielilajia. Suvun tieteellinen nimi Echium tulee kreikan kyykäärmettä tarkoittavasta sanasta echis. Suvun lajeista Suomessa tavataan luonnonvaraisena kyläneidonkieltä (Echium vulgare) ja paikoitellen puutarhakarkulaisena ratamoneidonkieltä (Echium plantagineum).
Perhe
pienois|Yhdysvaltalainen ydinperhe noin vuodelta 1955, jossa on [[isä, äiti ja kaksi lasta.]] pienois|Saamelaisperhe vuodelta 1900. Perheen muodostavat yhdessä asuvat avioliitossa tai avoliitossa olevat henkilöt ja heidän lapsensa, jompikumpi vanhemmista lapsineen sekä avio- ja avopuolisot, joilla ei ole lapsia.
Historia
Euroopassa perhe ja avioliitto säilyi melko muuttumattomana aina 1900-luvulle asti jolloin teollistuminen alkoi ja naisia tarvittiin teollisuustyössä. Naisille suvaittiin entistä laajempia oikeuksia perhepiirin ulkopuoliseen elämään ja keskinäiseen osallistumiseen, joka antiikin aikana oli vielä hyvin rajoitettua.
Raptors 905
Raptors 905 on koripallojoukkue Ontarion Mississaugasta. Se pelaa D-liigassa ja toimii NBA-seura Toronto Raptorsin farmijoukkueena. Raptors 905 on D-liigan ainoa kanadalaisjoukkue.
Inside You
Inside You on yhdysvaltalaisen The Isley Brothers -nimisen soul-yhtyeen studioalbumi vuodelta 1981. Tuotanto on yhtyeen jäsenten aikaansaannosta. Yhdysvalloissa kustantaja on yhtyeen oma T-Neck Records Inc. luettelotunnuksen ollessa 37533 ja Euroopassa CBS:n Epic tunnuksella EPC 85252.
Strong Arm of the Law
Kappaleet
Kaikki kappaleet: Byford/Quinn/Oliver/Dawson/Gill.
Walter Cronkite
Uran alku
thumb|250px|Walter Cronkite uutishuoneella [[Gerald Fordin ja Jimmy Carterin ensimmäisen televisioväittelyn aikaan Philadelphiassa 1976.]]
Inside You
Muusikot
Lisäksi mukana ovat
Sjarhei Karnilenka
thumb|250px|Sjarhei Karnilenka. Sjarhei Aljaksandravitš Karnilenka (,, s. 14. kesäkuuta 1983 Vitebsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samara ja on pelipaikaltaan hyökkääjä.
9. joulukuuta
9. joulukuuta on gregoriaanisen kalenterin mukaan vuoden 343. päivä (344. päivä karkausvuonna). Vuodesta on jäljellä 22 päivää.
Onkkaala
Historia
Onkkaala nousi kirkonkyläksi ilmeisesti vuoteen 1445 mennessä, jolloin Pälkäne mainitaan omana seurakuntanaan. 1400-luvun lopulla rakennettiin Pälkäneen vanha kirkko. Onkkaalan kylä koostui noin kymmenestä maakirjatalosta, joiden rakennukset sijaitsivat ryhmäkylänä nykyisen Alikyläntien–Vanhankirkontien–Pappilantien risteyksen ympäristössä. Tiivis ryhmäkylä säilyi vuoden 1831 tulipaloon asti. Koko kylän tuhonneen palon jälkeen talojen tonttimaat siirrettiin kauemmaksi toisistaan. Vuoden 1539 maakirjasta 1900-luvulle asti säilyneet Onkkaalan kantatilat ovat Anttila, Seppälä, Kyttälä, Mustala, Kankila, Hiissa, Tiililä, Raukola ja Rohola. Vuoden 1604 luonnonmullistuksessa syntyi Onkkaalan halki virtaava Kostianvirta, jonka rannoilla käytiin vuonna 1713 Kostianvirran taistelu.
Philip Labonte
Vuonna 1998 Labonte perusti Oli Herbertin kanssa All That Remainsin, jonka piti olla alun perin sivuprojekti, mutta Labonte on keskittynyt siihen enemmän. Yhtye on julkaissut yhdeksän studioalbumia ja yhden livealbumin.
Tšerdyn
1900-luvun alussa kaupungissa toimi Venäjän toiseksi suurin kulutusosuuskunta, Tšerdynin ja Permin välillä oli päivittäinen höyrylaivayhteys. Vuonna 1934 Tšerdynissä asui karkotettu runoilija Osip Mandelštam. Nykyisin kaupungin talous perustuu metsäteollisuuteen.
Alf Tudeer
Henkilöhistoria
Tudeer oli Suomen Pankin tilasto-osaston johtaja 1925–1944, Taloustieteellisen tutkimuslaitoksen johtaja 1944–1955 ja Kansantaloudellisen Aikakauskirjan päätoimittaja 1921–1958. Hän sai professorin arvonimen 1944. Suomen Pankin tilastotoimi nousi hänen johtajakaudellaan kansainvälisesti vertailukelpoiselle tasolle.
José Dolores Grullón Estrella
pienoiskuva|José Dolores Grullón Estrella vuonna 2018. José Dolores Grullón Estrella (s. 15. tammikuuta 1942) on dominikaanilainen roomalaiskatolinen piispa. Hänet vihittiin papiksi 13. joulukuuta 1970 ja nimitettiin San Juan de la Maguanan hiippakunnan piispaksi 20. helmikuuta 1991. Piispaksi vihkiminen seurasi 22. kesäkuuta. Pääkonsekraattorina toimi Ronald Gerard Connors, jota avustivat Roque Antonio Adames Rodríguez ja Jerónimo Tomás Abreu Herrera.
Robin ja Marian
Juoni
20 vuotta on kulunut siitä, kun Robin Hood varasti rikkailta köyhille, uhmasi Nottinghamin seriffiä ja suisti prinssi Juhanan valtaistuimelta. Sittemmin Robin Hood on taistellut kuningas Rikhardin kanssa ristiretkillä. Tämän kuoltua Robin palaa takaisin Sherwoodin metsään ottaakseen itselleen takaisin Marian-neidon. Nunnaksi ryhtynyt Marian on Nottinghamin seriffin vankina, ja Robin joutuu jälleen kohtaamaan vanhan vihollisensa saadakseen elää rauhassa Marianin kanssa.
Aito Kajaus Oulu
Historia
Aito Kajaus-radioiden toiminta alkoi 1. syyskuuta 2016.
Victor Young
Young oli 22 kertaa ehdolla Oscar-palkinnon saajaksi, mutta ainoa Oscar tuli postuumisti vuonna 1957 elokuvasta Maailman ympäri 80 päivässä.
Akaan aurinkokuntamalli
Pienoismallin rakenne
Pienoismallissa on Auringon ja kahdeksan planeetan lisäksi myös kääpiöplaneettoja, jotka edustavat sitä Aurinkokunnan vyöhykettä missä ne sijaitsevat: Ceres asteroidivyöhykkeellä, Pluto Kuiperin vyöhykkeellä ja Eris Hajanaisessa kiekossa. Lisäksi kauimmaisena, Viialan taajamassa 7 km:n päässä Auringon pienoismallista on Voyager 1 -avaruusaluksen sijaintia suhteessa Aurinkokuntaan vuonna 2017 (eli pienoismallin pystytyshetkellä) edustava betonipilari. Lisätietoa pienoismallista on saatavilla android-opasohjelmasta "Akaan aurinkokuntamalli", joka on ladattavissa ilmaiseksi Google Play -kaupasta.
Attadalen rautatieasema
Asema avattiin vuonna 1880. Sitä käytti 1 170 matkustajaa kaudella 2017–2018.
Martin Biron
Martin Gaston Biron (s. 15. elokuuta 1977 Lac-St-Charles, Quebec, Kanada) on kanadalainen uransa lopettanut jääkiekkomaalivahti. Hän siirtyi kesällä 2010 New York Rangersiin, joka jäi miehen viimeiseksi seuraksi.
Ammattilaisura
NHL:n työsulkukaudella Biron ei pelannut missään, mutta hän palasi Buffaloon kaudeksi 2005–2006. Hän kuitenkin menetti ykkösmaalivahdin paikkansa Ryan Millerille. Biron pelasi Millerin takana kahden kauden ajan, kunnes hänet kaupattiin kauden 2006–2007 lopulla Philadelphia Flyersiin vaihdossa varausoikeuteen. Biron oli kauppahetkellä Buffalon joukkueesta pisimpään seurassa pelannut pelaaja.
Philadelphia päästi Bironin menemään kesällä 2009, kun joukkue teki sopimuksen Ray Emeryn kanssa. Biron siirtyi hieman yllättäen New York Islandersiin, jossa oli ennestään myös jo kokeneet Rick DiPietro ja Dwayne Roloson. Kausi Islandersissa oli Bironille vaikea, ja hän päästi kauden aikana peräti 3,27 maalia ottelua kohden. New York Rangers hankki Bironin joukkueeseensa kaudeksi 2010–2011 Henrik Lundqvistin kakkosmaalivahdiksi.
Längelmäen sankarimuistomerkki
Ensimmäinen sankarivainajien muistomerkki paljastettiin 25.6.1950. Sen oli suunnitellut arkkitehti Einari Teräsvirta. Muistomerkki oli muodoltaan liuskakivinen paasi. Tämä muistomerkki purettiin nykyisen muistomerkin tieltä vuonna 1967.
Tapani III Suuri
Tapanin ansiot eivät kuitenkaan rajoitu vain sotakentälle. Hän perusti valtakuntaansa Moldovaan (joka hänen kuollessaan rajoittui Dnestrin ja Tonavan jokien, Mustanmeren ja Karpaattien välille) 44 luostaria, joista suurin osa on UNESCOn maailmanperintökohteita.
Toussaint Louverturen kansainvälinen lentoasema
Toussaint Louverturen kansainvälinen lentoasema on lentoasema lähellä Port-au-Princen kaupunkia, Haitilla. Lentoasema on maan päälentoasema. Lentoasemalla oli merkittävä rooli Haitin maanjäristyksen jälkeen kansainvälisen avustuksen toimittamisessa maahan. Yhdysvaltain ilmavoimien lennonvalvojat ohjasivat liikennettä väliaikaisesti.
Feira de Santana
Feira de Santana [-ta:´-], on kaupunki Brasiliassa Bahian osavaltiossa.
Neurovelho
Juoni
Molly ja Case saavat selville, että Armitage on todellisuudessa eversti Willis Corto, kylmän sodan operaatio Ujeltavan Nyrkin viimeinen eloonjäänyt. Corto hyökkäsi joukkoineen Neuvostoliiton tukikohtaan, mutta he olivat todellisuudessa osa EMP-aseiden käyttöä koskevaa koetta; he pääsivät nipin napin karkuun Suomen puolelle käyttöönsä ottamallaan neuvostoliittolaisella helikopterilla.
Teemu Eronen
Seuraura
St. Louis Blues varasi Erosen seitsemännellä kierroksella 192. pelaajana NHL:n varaustilaisuudessa 2011. Kaudella 2011–2012 hän oli Jokereiden tehokkain puolustaja tehoilla 9+18=27. Erosen runkosarjaa hieman lyhensi kuitenkin helmikuussa 2012 tullut loukkaantuminen. Hän voitti kauden päätteeksi SM-pronssia. Joulukuussa 2011 Eronen teki kaksivuotisen jatkosopimuksen Jokereiden kanssa. Kaudella 2012–2013 hän nousi joukkueen kapteenistoon ja oli NHL:n työsulkuvahvistus Erik Karlssonin jälkeen Jokereiden tehokkain puolustaja tehoilla 8+18=26. Kaudella 2013–2014 Eronen jakoi tehoilla 7+17=24 SM-liigan puolustajien pistepörssin kymmenennen sijan kolmen muun pelaajan kanssa.
Käyttäjän manipulointi
Tekeytyminen toiseksi ihmiseksi
Arkisessa yritysmaailmassa huijari voi tekeytyä esimerkiksi tuholaistorjujaksi. Eräässä tapauksessa huijari oli lähettänyt edellisellä viikolla sähköpostia tekeytyen tuholaistorjujaksi, ja hänet päästettiin näiden sosiaalisen manipulaation tekniikoiden avulla henkilökunnan tiloihin. Huijari voi tekeytyä tärkeäksi johtajaksi ja hyödyntää ihmisten kuuliaisuutta johtajia kohtaan. Näin voi tehdä esimerkiksi silloin, kun kaikki työntekijät eivät tunne toisiaan.
Kuvamateriaalilla kiristys
Joissain tapauksissa rikollinen voi myös kaapata uhrin tietokoneen kameran ja nauhottaa uhria seksuaalisissa toimissa kiristystarkoitukseen. Kiristyksessä voi olla, ettei videomateriaalia ole koskaan ollutkaan, mutta huijari haluaa tekijän uskovan näin ja maksavan rikolliselle paljastumisen pelosta tai häpeästä.
Kohdennettu huijausyritys
Luottamuksen synnyttyä hyökkääjä voi yrittää kalastella kohteelta käyttäjätunnus-salasanapareja eri verukkein. Sopivin verukkein voi hyökkääjä huijata kohdeyritystä antamaan pääsy yrityksen sisäverkkoon. Toinen mahdollinen vaihtoehto on lähettää laskutusohjelman päivitys postissa cd-levyllä. Hyökkäyksen onnistuminen on kiinni pienistä yksityiskohdista varsinkin jos käytetään muitakin kuin sähköisiä kommunikaatiovälineitä.
Teemu Eronen
Maajoukkueura
Eronen pelasi alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008. Hän pelasi myös alle 18-vuotiaiden Ivan Hlinkan muistoturnauksessa vuonna 2007, jolloin Eronen voitti hopeaa. Yhteensä hän on pelannut 13 nuorten ja 42 poikien maaottelua.
Voimaliitto
Historia
Voimaliiton perustamisen jälkeen jaettiin talvella 1906 SS John Graftonin Suomeen tuomasta aselastista talteen saatuja kivääreitä harjoituskivääreiksi eri puolille Suomea. Tärkeimpänä jakelupaikkana toimi edellä mainittu John Engelbergin asunto. Myös useimmat Voimaliiton kokoukset pidettiin täällä. Aseiden jakaminen jatkui syksyyn 1906 saakka ja aktivisteilla oli myös salaisia asevarastoja Helsingissä. Voimaliitolla oli myös kaksi kiertävää neuvonantajaa jotka matkustivat ympäri Suomea ohjaamassa toimintaa. Neuvonantajina toimivat Leo Lindqvist sekä kapteeni Matts von Nandelstadh ja hänen seuraajansa kapteeni Rudolf Wiberg.
Servas Open Doors
Servas Open Doors (tai Servas International tai vain Servas) on vuonna 1949 perustettu kansainvälinen vieraanvaraisuusjärjestö, jolla on pääosin vapaaehtoistyöhön perustuvaa toimintaa yli 130 maassa. Järjestön jäsenten toiminnan päämuotona on tarjota muista maista tuleville järjestön jäsenille lyhytaikainen majapaikka omassa kodissa tai muu mahdollisuus tavata ja keskustella.
Åbo Simklubb - Uintiklubi Turku
Edustusryhmän lisäksi seuralla on muita valmennusryhmiä, useita harrasteryhmiä kaikenikäisille sekä kurssitoimintaa uimakoulujen ja tekniikkakurssien muodossa. Seuran puheenjohtajana toimii Jarno Pihlava.
David García de la Cruz
Ura
García on Espanyolin kasvatti. Ensiesiintymisensä edustusjoukkueessa hän teki 8. tammikuuta 2000 kotiottelussa Deportivo La Coruñaa vastaan. Kaudella 2001–2002 hän nousi joukkueen vakiokalustoon ja toimi varakapteenina, Raúl Tamudon toimiessa kapteenina.
Muskottipähkinä
Muskottipähkinä saapui Eurooppaan joskus 500-luvulla. Seuraavien vuosisatojen aikana maustetta toivat Eurooppaan arabit, mutta sen alkuperä oli eurooppalaisille pitkään tuntematon. Portugalilaiset löysivät lopulta muskottipähkinöiden lähteen Molukeilta vuoden 1497 jälkeen. Hollantilaiset ottivat sen jälkeen muskottipähkinäkaupan haltuunsa 250 vuodeksi. Vuonna 1776 ranskalainen Pierre Poivre salakuljetti muskottipuun siemeniä Mauritiukselle ja perusti sinne viljelmän. Sen jälkeen britit kuljettivat taimia muuallekin tropiikkiin, ja nykyisin sitä viljellään monessa paikassa.
11. joulukuuta
Juhlapäiviä
Katso myös: kalenteri ~ 10. joulukuuta, 12. joulukuuta
Raphaël Lavoie
Seuraura
Lavoien kasvattajaseura on AHM Chambly. Hän pelasi myöhemmät juniorivuotensa Collège Antoine-Girouardin koulujoukkueissa. Halifax Mooseheads varasi Lavoien 29. pelaajana QMJHL:n varaustilaisuudessa 2016. Hän aloitti kauden 2016–2017 Collège Antoine-Girouardissa, mutta Lavoie nousi Mooseheadsiin, jossa QMJHL:n tulokaskausi toi 32 runkosarjaottelussa tehot 6+3=9 ja kuudessa playoff-ottelussa tehot 1+1=2. Kaudella 2017–2018 hän oli joukkueen kolmanneksi paras maalintekijä ja neljänneksi paras pistemies tehoilla 30+33=63. Kaudella 2018–2019 Lavoie oli tehoilla 32+41=73 Mooseheadsin kolmanneksi paras maalintekijä ja hän jakoi sisäisen pistepörssin kolmannen sijan Arnaud Durandeaun kanssa. Lavoie voitti myös tehoilla 20+12=32 koko QMJHL:n pudotuspelien maalipörssin ja hän sijoittui pistepörssissä toiseksi edellään vain Rouyn-Noranda Huskiesin Joël Teasdale. Lavoie eteni Mooseheadsin kanssa aina President’s Cup -finaaleihin saakka, mutta mestaruuden vei lopulta kuitenkin Rouyn-Noranda Huskies otteluvoitoin 4–2. Mooseheads osallistui kuitenkin isäntäjoukkueensa Memorial Cup -lopputurnaukseen. Lavoie palkittiin kauden päätteeksi QMJHL:n parhaana NHL-varausikäisenä pelaajana Mike Bossy Trophylla. Hän pelasi kauden aikana myös CHL Top Prospects Gamessa.
Edmonton Oilers varasi Lavoien toisella kierroksella 38. pelaajana NHL:n varaustilaisuudessa 2019. Kaudella 2019–2020 hän nousi Halifax Mooseheadsin varakapteeniksi. Lavoie voitti joukkueen sisäisen pistepörssin tehtyään 30 ottelussa tehot 18+26=44, vaikka hänet kaupattiin tammikuussa 2020 Chicoutimi Saguenéensiin vaihdossa kesän 2020 ensimmäisen ja toisen kierroksen sekä kesän 2021 toisen ja kolmannen kierroksen varausvuoroihin. Saguenéensissa Lavoie oli 20 osumallaan joukkueensa kolmanneksi paras maalintekijä. Hän jakoi yhteensä tehoilla 38+44=82 koko QMJHL:n maalipörssin viidennen sijan Cape Breton Eaglesia ja Acadie-Bathurst Titania edustaneen Shawn Elementin kanssa sekä sijoittui pistepörssin kahdeksannen sijan Moncton Wildcatsin Jeremy McKennan ja Val-d’Or Foreursin Jakob Pelletierin kanssa.
Juhannustaika
Yleinen nykypäiviin säilynyt taika on tapa laittaa paikkakunnasta ja perinteestä riippuen juuri tietty määrä, esimerkiksi seitsemän tai yhdeksän erilaista kukkaa tyynyn alle juhannusyöksi. Nukkuessa pitäisi sitten aviopuolison ilmaantua unessa.
Joitakin taikoja ja ennustuksia Suomesta ja Karjalasta
thumb|100px|Saniaisen uskottiin kukkivan vain juhannusyönä.
TUL:n liittojuhlat
Työväen Urheiluliito oli hyväksynyt Sosialistisen urheiluinternationaalin SUI:n ohjelmapöytäkirjat vuonna 1929. Osana tätä alettiin järjestää liittojuhlia. Ensimmäiset liittojuhlat pidettiin Helsingin Pallokentällä vuonna 1927. IV:n TUL:n liittojuhlien avajaisia vuonna 1954 seurasi Olympiastadionilla 30 000 katsojaa.
Mikrokirurgia
Mikrokirurgia eli hienokirurgia tarkoittaa toimenpidettä, jossa mikroskoopin alla leikataan erityisinstrumenteilla kaikkein hienoimpia rakenteita. Mikrokirurgiaa käytetään esimerkiksi neurokirurgiassa, selkäkirurgiassa, silmäkirurgiassa, korva- ja kurkunpääleikkauksissa.
Suunnistuksen maailmanmestaruuskilpailut 2012
Suunnistuksen maailmanmestaruuskilpailut 2012 olivat järjestyksessään 29. suunnistuksen maailmanmestaruuskilpailut. Ne järjestettiin Lausannessa Sveitsissä 14.–21. heinäkuuta 2012.
Owerri
Owerri on kaupunki kaakkoisessa Nigeriassa. Se on Imon pääkaupunki. Kaupungin pinta-ala on 104 neliökilometriä. Vuonna 2008 siellä asui 416 024 ihmistä. Suuri osa väestöstä kuuluu igboihin.
Owerri oli Biafran pääkaupunki vuonna 1969. Se oli pääkaupunkina, koska Nigerian joukot valtasivat entiset pääkaupungit. Pääkaupunkeina ennen Owerria olivat Enugu, Aba sekä Umuahia.
Owerrissa toimii kolme jalkapalloseuraa, Arugo F.C., Heartland F.C. sekä Papillo F.C..
Jesse Brinkley
The Contender Challenge: UK vs USA
Contender-Haastajan kolmannella kaudella Brinkley otteli Ison-Britannian Robin Reidiä vastaan. Hän hävisi ottelun yksimielisellä tuomaripäätöksellä.
Edward Taylor
Edward Taylor (s. 1931) on brittiläinen käsikirjoittaja, joka tunnetaan parhaiten radiokuunnelmastaan Knalli ja sateenvarjo. Tätä alun perin BBC:n esittämää kuunnelmaa on Suomessa lähetetty vuodesta 1980 Yleisradion yleisohjelmassa ja sittemmin YLE Radio 1:llä vuoteen 2010 asti.
Melu
Määritelmiä
Altistumisympäristön ja -tilanteen mukaan melu voidaan jaotella asumismeluksi, työpaikkameluksi, vapaa-ajan meluksi ja ympäristömeluksi.
Perustana lainsäädäntö
Meluntorjunnan yleinen päämäärä on terveellinen ja viihtyisä elinympäristö, jossa ei ole meluhaittoja. Eri alueille ja ajankohdille on annettu ohjearvot, ja esimerkiksi asuntojen pihoilla, terasseilla tai parvekkeilla melutaso ei saisi päivällä ylittää 55 desibelin keskiäänitasoa eikä asuinhuoneistojen sisällä 35 desibelin keskiäänitasoa, mutta todellisuudessa ulkoilman raja-arvot ylittyvät suurella osalla asuinalueista. Melun ja sille altistuvien ihmisten määrään pyritään vaikuttamaan kaavoituksella, jossa etenkin liikenteen ja asumisen sijoittelulla voidaan tehokkaasti vaikuttaa melun määrään. Uudisrakennusten meluntorjuntavaatimukset ovat viime vuosina tiukentuneet huomattavasti. Yleisötapahtumissa kuten elokuvateattereissa tai konserteissa melutaso ei saa hetkellisestikään ylittää 115 desibeliä tai neljän tunnin keskiarvolla 100 desibeliä.
Liikennemelu
Henkilöauton vauhdin hiljentäminen 60:stä 50:een km/h vähentää melua 2 dB. Äänen kymmenkertaistuminen vastaa 10 dB:n muutosta ja satakertaistuminen 20 dB:n muutosta. Liikenne on yleisin meluaja. Liikenteen melu on 70–90 dB. Melu lisää sepelvaltimokuolleisuutta Euroopassa, mutta määrää on vaikeaa arvioida. Maanpinta ja kasvillisuus vaikuttavat äänen etenemiseen. Melu voimistuu, jos este heijastaa ääntä.
Meluvammat
Aikarajat, jonka jälkeen kuulovaurion riski on toistuvassa melualtistuksessa todennäköinen:
Kivijärvi (Luumäki)
Maantietoa
Järven pinta-ala on 7 637 hehtaaria (ha) eli 76,4 neliökilometriä, se on 18,1 kilometriä pitkä ja 15,8 kilometriä leveä. Järven ulkomitat eivät tarkoita, että sillä olisi laaja järvenselkä. Järvi on pitkien niemien rikkoma ja suurien saarien pirstoma. Järvellä on 164 saarta, joiden yhteispinta-ala on 3,17 neliökilometriä eli noin 29 prosenttia järven kokonaispinta-alasta. Suurin saari on Huuhtsalo (746 ha), joka on Suomen järvisaarista 79. suurin saari. Muita suursaaria ovat Kännätsalo (600 ha), Kuhasensaari (430 ha), Haapasalo (338 ha) ja Iso Rapasalo (218 ha). Nämä saaret sijaitsevat järven eteläosan keskellä ja rikkovat avoveden pieniin järvenselkiin. Muihin suursaariin kuin Haapasaloon on tieyhteys.
Historiaa
Kalmbergin kartastossa vuodelta 1855–1856 on järvi piirretty neljälle karttalehdelle. Vertaamalla niitä nykykarttoihin, voi todeta vedenpinnan korkeuden olleen silloin nykyistä korkeamalla. Tämän huomaa esimerkiksi Jalkosalmen kapeudesta ja Lahnajärvestä, jonka salmi on kaventunut Uudeksi Papinojaksi, Vuolteenlammesta ja Visukkainlammesta, jotka olivat tuolloin lahtia. Milloin ja miten järvenlasku on tehty, ei tässä ole tietoa. Järven ympäristössä asutus oli hyvin harvaa. Tiloja esiintyi tiheämmin pohjoisessa Kaamanniemellä ja Toukkalan ja Olkkosen seuduilla, itärannoilla Ruomin ympäristössä, ja lopuksi etelässä Salpausselän eteläpuolella hajanaisena Luumäen ympäristössä ja siitä itään päin. Valtakunnan mittakaavassa merkittävä tie kulki järven etelärantaa Salpauselkää seuraten.
Bizkaia Arena
Liga ACB:n Bilbao Basket käytti areenaa pääsarjapeleissään kaudella 2009–2010 ennen siirtymistään Bilbao Arenalle. Areenalla pelattiin myös Bilbao Basketin sekä Philadelphia 76ersin välinen harjoitusottelu lokakuussa 2013. Bizkaia Arenalla on tarkoitus pelata vuoden 2014 koripallon MM-kilpailuiden alkulohko-otteluita.
Kolmosen kausi 2014
Helsinki/Uusimaa 1
Lähde:
Helsinki/Uusimaa 3
Lähde:
Teemu Kurkela
Kurkela oli pääsuunnittelija Kirkkonummen uudelle kirjastolle, joka palkittiin Arkkitehtuurin Finlandia -palkinnolla vuonna 2021.
Florian Iberer
Maajoukkueura
Iberer kuului Itävallan joukkueeseen Sotšin talviolympialaisissa 2014, joissa hän pelasi neljä ottelua teholukemalla −2 ilman tehopisteitä tai rangaistusminuutteja.
Muuta
Ibererin veljet Matthias ja Martin ovat myös jääkiekkoilijoita. Matthias pelasi Itävallan pääsarjassa 14 kautta sekä Itävallan maajoukkueessa MM-kilpailuissa 2013 ja talviolympialaisissa 2014. Martin on pelannut kaksi kautta EBEL-liigassa.
Mari Manninen
Ura
Manninen syntyi Pyhäjärvellä 1971 ja muutti Helsinkiin 1990. Hän aloitti 1997 Helsingin Sanomien toimittajana ja työskenteli alkuun Nyt-liitteessä, Kuukausiliitteessä, kotimaantoimituksessa ja ulkomaantoimituksessa. Vuonna 2002 hänet nimitettiin Helsingin Sanomien Skandinavian-kirjeenvaihtajaksi.
Statoil (huoltoasema)
Statoil oli Statoil ASA:n omistama huoltoasemaketju, jota oli yhteensä 8 Pohjois-Euroopan maassa. Ketjulla oli yhteensä 2 300 huoltoasemaa. Statoil huoltoasemaketju yhdistettiin 18. toukokuuta 2010 osaksi Statoil Fuel & Retail yhtiötä.
Tuhkarintamuura
Tuhkarintamuuraa tavataan Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 1 660 000 km2. Laji on kuvattu melko yleiseksi, mutta sitä uhkaa elinympäristöjen tuhoutuminen, ja se on luokiteltu vaarantuneeksi.
Santos (kaupunki)
Santos on satamakaupunki Atlantin valtameren rannikolla São Paulon osavaltiossa, Brasiliassa.
Lähteet
thumb|Kuva kaupungista
Sileä kuminen torni
Kimmo Kaivanto oli Venetsian biennaalissa 1968 nähnyt, että taide voi olla yhteiskunnallisesti kantaa ottavaa. Hänen seuraavien vuosiensa töitä leimasikin totalitarismin vastaisuus ja huoli luonnon tulevaisuudesta.
Linnainmaa (täsmennyssivu)
Linnainmaa voi tarkoittaa seuraavia:
Steven Pienaar
Joulukuussa 2005 Pienaar loukkaantui, eikä voinut pelata neljään kuukauteen. Joulukuussa 2006 Borussia Dortmund hankki Pienaarin Arsenaliin siirtyneen Tomáš Rosickýn korvaajaksi kolmivuotisella sopimuksella. Liigaotteluita Ajaxissa eteläafrikkalaiselle kertyi 106, joissa hän teki 17 maalia. Ensimmäisellä Borussia-kaudellaan Pienaarilla oli joukkueessa numero 10.
Beeta-2-agonistit
Lievässä astmassa pyritään välttämään β2-agonistien käyttöä, sillä niiden jatkuva käyttö saattaa huonontaa lääkevastetta. Pitkävaikutteiset β2-agonistien kanssa on käytettävä samalla tulehduslääkitystä. Kerta-annokset pyritään pitämään pienenä ja näin yleensä haittavaikutukset, kuten lihasvapina ja sydämentykytys, jäävät pienemmäksi.
Martta Haatanen
Martta Haatanen, o.s. Sandström (7. heinäkuuta 1904 Iisalmi – 17. joulukuuta 1977 Tornio) oli suomalainen kirjailija.
U. A. Saarinen
Saarinen aloitti ammattimaisena valokuvaajana 1943. Hän oli kamera-assistenttina ja B-kuvaajana puolustusvoimain tiedotusjoukoissa 1943–1944. Sodan jälkeen hän oli valokuva-apulaisena ja laboratorioharjoittelijana Valokuvaamo Pauli Huovilassa Helsingissä 1945 ja kemigrafiharjoittelijana Sanoma Oy:ssä 1946. Saarinen oli studio- ja ulkokuvaajana Valokuvaliike Correxissa ja teollisuuskuvaajana Studio Koistisen palveluksessa 1947–1948. Hän toimi sitten freelancekuvaajana vuodesta 1948 alkaen ja omisti kuvaamot Kuvapalvelu U. A. Saarinen, Haavisto & Saarinen, U. A. Saarisen Kameravintti, Studio Colorrex ja U. A. Saarisen Lentävät Kamerat. Saarinen kuvasi muun muassa seuraaville lehdille: New York Times, Helsingin Sanomat, Suomen Kuvalehti, Apu, Seura, Kotiliesi, Koti-Posti ja Viikkosanomat. Hän oli Keystone Press-kuvatoimiston reportaasikuvaajana Münchenissä ja Länsi-Berliinissä 1953.
Brooklyn Park
Brooklyn Parkin väkiluku kasvoi vuosina 2010–2018 6,4 prosenttia. Väestöstä 43 prosenttia oli valkoisia, 28 prosenttia mustia, 18 prosenttia aasialaisia, 7 prosenttia latinoita ja 4 prosenttia muita. Kaupungin kotitalouksista 93 prosenttia omisti tietokoneen.
Korsman
Korsman on muun muassa seuraavien henkilöiden sukunimi:
Pulttibois
Sarjan tuottajana toimi Pertti "Spede" Pasasen Spede-Yhtiöt. Sarjan ohjasi Hannu Seikkula. Reino Laine, Essi Tolonen ja Tuomas Petelius esiintyivät usein pienissä sivurooleissa.
Sarjan tunnusmusiikkina jaksosta 14 lähtien oli vuonna 1987 maailmanlaajuiseksi hitiksi noussut MARRS -yhtyeen kappale "Pump Up the Volume". Tätä ennen sarjan tunnusmusiikkina oli yhdeksän ensimmäisen jakson ajan Sly and Robbien kappale Yes We Can Can, ja jaksojen 10–13 ajan Stef Meederin esittämä versio kappaleesta Tie a Yellow Ribbon 'Round the Old Oak Tree. Poikkeuksellisesti jaksossa 49 alkumusiikkina on Tapani Pertun laulama kappale Nathalie ja viimeisessä jaksossa ei ole alkumusiikkia lainkaan.
Heikki ja Kaija
Keskustelua värittävät lukuisat "nääs nääs" -lausahdukset kädenliikkeillä ja päänpudistuksilla vahvennettuna. Voivottelujen pituudet vähitellen kasvavat ja tulevat jopa raivokkaiksi. Lopussa Heikki antaa Kaijalle lahjan, joka on sinänsä ihan kelpo, mutta saa hänet raivon valtaan. Heikin lähdettyä pakoon vihaista vaimoaan tämä jää yksin keittiöön ja alkaa lopulta katua kiukunpuuskaansa. Eräässä sketsissä Heikki antoi Kaijalle lahjaksi "pakit", josta Kaija raivostui, ja antoi itse Heikille "rukkaset". Tämän jälkeen keittiöstä ei poistunutkaan Heikki, vaan Kaija, joka vannoi, ettei palaa ikinä takaisin. Sen jälkeen Heikki, kuten Kaija, jäi yksin keittiöön katumaan omaa raivokohtaustaan. Heikki ja Kaija ovat esittäneet myös eräässä jaksossa oman laulunsa Tampere, joka myös levytettiin. Tämä on ainoa sketsi, jossa Kaija ei suutu Heikin antamasta lahjasta, tällä kertaa naulapaketista.
Sherlock Holmesin seikkailut (kirja)
Suomennosten historiaa
Juurikorven suomennoksia (nimellä O. E. J.) oli alun perin ilmestynyt seuraavissa kokoelmissa :
Kapo – keskitysleirin vartija
Kapo – keskitysleirin vartija on Gillo Pontecorvon ohjaama elokuva vuodelta 1960.
Juoni
Ajan myötä hän kovettuu ankaralle elämälle. Hän myy ruoasta itseään saksalaiselle vartijalle, hän kiintyy toiseen vartijaan Karliin (Gianni Garko). Tuttavuus auttaa häntä nousemaan kapoksi, vangiksi, joka valvoo muita vankeja. Hän pärjää, kun taas ihanteellinen Sofia menee yhä heikompaan kuntoon.
Bad Laasphe
Bad Laasphen naapurikunnat ja -kaupungit ovat Netphen lännessä, Bad Berleburg ja Erndtebrück pohjoisessa, Biedenkopf idässä, Breidenbach kaakossa ja Dietzhölztal etelässä. Kolme viimeisinä mainittua kuuluvat Hessenin osavaltioon. Bad Laasphesta on matkaa Marburgiin noin 25 kilometriä ja Siegeniin noin 30 kilometriä.
AmigaOS
Historia
Käyttöjärjestelmän kehitykseen palkattu Carl Sassenrath oli kehittänyt ideaa mikroytimeen perustuvasta käyttöjärjestelmästä ennen termin yleistymistä. Käyttöjärjestelmään tuli moniajo. Jay Miner ehdotti Sassenrathille, että käyttöjärjestelmä olisi yksinkertainen ja tehokas ohjelmoijan työtä helpottamaan. Käyttöjärjestelmän toiminnot kehitettiin tehokkaiksi suoritusnopeuden ja tarvittavan muistimäärän mukaan ja sijoitettiin Kickstartiin, jolloin ne eivät vaatisi RAM-muistia. Sassenrathin ajatuksesta Kickstart jaettiin erillisiin moduuleihin, jotka voitiin kääntää toisistaan riippumatta, josta johtuen Amigaan tuli varhain dynaamisesti ladattavat kirjastot.
Ohjelmisto
ARexx on IBM:n REXX-kieleen pohjautuva ohjelmien välistä kommunikointia tukeva tulkattava ohjelmointikieli.
Jalkapallon Mestaruussarjan kausi 1963
Yleisömäärät
Lähde: Helsingin Sanomat
Bealin konjektuuri
Bealin konjektuuri on lukuteorian otaksuma, jonka on esittänyt teksasilainen miljardööri ja matematiikan harrastaja Andrew Beal.
Esimerkiksi ratkaisussa 33 + 63 = 35 kantaluvuilla on yhteinen tekijä 3 ja ratkaisussa 76 + 77 = 983 kantalukujen yhteinen tekijä on 7. Käytännössä on olemassa äärettömän monta ratkaisua siten, että kantaluvuilla on yhteinen tekijä. Esimerkiksi yhtälö
Volvo City L
Kaikki Volvo City L:t on rakennettu Volvo B7RLE -alustalle, ja niissä on takamoottori.
Skold vs. KMFDM
Yhtyeen ensimmäinen albumi ilmestyi huhtikuussa 2009.
Franck Lestage
Lestage voitti vuonna 1991 maansa mestaruuden tuloksellaan 795. Hän osallistui seuraavana vuonna Barcelonan olympialaisiin, joissa hän putosi karsinnassa sijoituttuaan 21:ksi. Lestage oli samana vuonna sisäratojen EM-kisoissa seitsemäs ja hyppäsi ennätystuloksensa 812.
Suomen Maantieteellinen Seura
Suomen Maantieteellisen Seuran mitalit
J.G. Granö -mitali
Wilhelm Ramsay -mitali
Hopeinen Fennia -mitali
US5
Manageri Pearlman pidätettiin kesäkuussa 2007 epäiltynä Yhdysvaltojen historian pahimmasta ponzi-huijauksesta, ja joutui vankilaan.
Yhtyeen viimeinen esiintyminen oli vuonna 2010.
Keski-Karjalan Kehitysyhtiö
Keski-Karjalan Kehitysyhtiö Oy (KETI) on Keski-Karjalan kolmen kunnan (Kitee, Rääkkylä ja Tohmajärvi) omistama seudullinen elinkeinoyhtiö. KETIn päätehtäviä ovat yritysneuvonta, yritysten toimintaympäristön kehittäminen ja seutumarkkinointi. KETIn toiminta päättyi 31.12.2022.
Claire Littleton
Kuudes tuotantokausi
Toisiin kuuluva Aldo aikoo tappaa ansaan jääneen Jinin, mutta Claire ampuu hänet kiväärillä ja vapauttaa Jinin. Claire vie Jinin majaansa ja hoitaa tämän vammoja. Jinin palatessa tajuihinsa Claire tuo telttaan vangitsemansa Jasonin, jolta Claire kysyy poikansa olinpaikkaa. Jason sanoo, etteivät he ole vieneet Clairen poikaa. Claire toteaa, että Jinin jalka pitää desinfioida, sillä infektio saarella saattaa tappaa. Jin kysyy Clairelta, oliko tämä ollut koko ajan saarella yksin, johon Claire vastaa: ”En ole yksin.” Jason yrittää saada Jinin aukaisemaan siteensä ja lähtemään kanssaan, väittäen Clairen aikovan tappaa heidät molemmat. Claire palaa majaan ja puhdistaa Jinin haavan. Hän kertoo joutuneensa kerran ompelemaan itsensä Toisten ammuttua häntä ja muuttaneensa useaan kertaan piiloutuakseen Toisilta. Kun Claire aikoo tappaa Jasonin, Jin kertoo Katen kasvattaneen Aaronin. Tästä huolimatta Claire tappaa Jasonin kirveellä. Claire kysyy Jiniltä, miksi Kate kasvatti Aaronin. Jin sanoo valehdelleensa ja kertoo nähneensä Aaronin Temppelissä. Jin lupaa viedä Clairen Temppeliin salaisen sisäänkäynnin kautta. Claire kertoo, että jos Kate olisi kasvattanut Aaronin, hän olisi tappanut Katen. Jin katsoo majaan tullutta Musta-asuista miestä ja kysyy: ”John?” Claire sanoo, ettei mies ole John, vaan ”ystävä”.
Vaihtoehtoinen aikajana
Vaihtoehtoisessa aikajanassa Claire on edelleen raskaana ja on mukana Oceanicin lennolla 815. Saavuttuaan lentokentälle Clairella on vaikeuksia saada laukkunsa matkatavaroiden joukosta, mutta Desmond auttaa häntä. Desmond kertoo uskovansa Clairen lapsen olevan poika. Clairen mentyä taksiin, Kate ryntää sisään ja käskee kuljettajaa ajamaan pois lentokentältä. Kate käskee Clairea luovuttamaan tavaransa ja poistumaan autosta. Kate jättää Clairen kadulle ja pakenee. Pian Kate palaa Clairen luo saatuaan tietää tämän olevan raskaana. Hän pyytää anteeksi tekoaan ja tarjoutuu viemään Clairen haluamaansa paikkaan. Matkalla Claire kertoo aikovansa antaa lapsensa adoptoitavaksi ja olleensa matkalla tapaamaan pariskuntaa, jotka olivat suostuneet Clairen pyyntöön. Saavuttuaan paikalle rouva Baskum kertoo Clairelle miehensä jättäneen hänet ja ettei hän enää halua adoptoida lasta. Pettymys aiheuttaa Clairelle supistuksia. Kate vie Clairen sairaalaan.
Polypropeeni
thumb|Polypropeenista [[ruiskuvalukone|ruiskupuristettu halpa monoblock-tuoli.]] Polypropeenista valmistetaan muun muassa muovituoleja, kuten 1970-luvulla suosittuja putkijalkaisia ja pinottavia, Suomessa usein oranssinvärisiä tuoleja sekä 1980-luvulta alkaen ympäri maailmaa levinneitä halpoja ja säänkestäviä, yhtenä kappaleena valettavia monoblock-tuoleja.
Jääkiekko talviolympialaisissa 2018
Jääkiekossa kilpailtiin Pyeongchangin 2018 talviolympialaisissa helmikuussa Gangneung Coastal Cluster jäähalleissa, miehet pelasivat isommalla areenalla ja naiset pienemmällä areenalla. Jääkiekkoturnaus alkoi 9. helmikuuta ja päättyi 25. helmikuuta 2018.
Arkia Israel Airlines
Arkia Israel Airlines on israelilainen lentoyhtiö, jonka kotipaikka on Tel Aviv. Yhtiö on Israelin toiseksi suurin lentotyhtiö.
Kanstantsin Kaltsou
Seuraura
Kauden 1999–2000 Kaltsou pelasi Metallurg Novokuznetskissa.
Nytkymenjärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) järvi kuuluu. Järven vedenpinnan korkeus on 144,9 metriä mpy.
Elisabet Valois
Elisabet oli Ranskan Valois-sukuisen kuninkaan Henrik II:n ja Katariina de’ Medicin vanhin tytär. Hänet luvattiin jo lapsena puolisoksi Espanjan kuningas Filip II:n pojalle, kanssaan samanikäiselle kruununprinssi Don Carlosille. Kesäkuussa 1559 Ranskan ja Espanjan välillä solmitun Cateau-Cambrésisin rauhan yhteydessä kuningas Filip kuitenkin päätti naida Elisabetin itse, sillä hänen toinen puolisonsa, Englannin kuningatar Maria I oli kuollut hieman aiemmin. Henrik II haavoittui kuolettavasti tyttärensä häihin liittyneissä turnajaisissa tapahtuneessa onnettomuudessa, jolloin Ranskan kuninkaaksi tuli Elisabetin veli Frans II. Elisabet saavutti Espanjassa viehätysvoimallaan ja poliittisella lahjakkuudellan sekä kuningas Filipin, hovin ryhmittymien että kansan suosion. Elisabet synnytti Filipille viisi tytärtä, joista aikuisiksi elivät Isabella Clara Eugenia ja Savoijin herttuatar Catalina Micaela. Elisabet kuoli vain 23-vuotiaana synnyttäessään viimeistä lastaan, joka myös kuoli.
Kuningatar Elisabet muistetaan myös hahmona Friedrich Schillerin näytelmässä Don Carlos ja siihen perustuvassa Giuseppe Verdin samannimisessä oopperassa. Schillerin kuvaus Elisabetin ja kruununprinssi Don Carlosin suhteesta ei perustu historiallisiin tosiasioihin, vaan lähinnä Filip II:n vastustajien propagandaan.
Luettelo pankeista
Pääpankit
Kiinan neljä suurta pankkia:
Rod Brind’Amour
Rod Brind’Amour (s. 9. elokuuta 1970 Ottawa) on kanadalainen jääkiekkovalmentaja ja pelaajauransa lopettanut jääkiekkoilija. Hän teki urallaan yli tuhat tehopistettä NHL:ssä. Brind’Amour voitti parhaan puolustavan hyökkääjän palkinnon, Selke Trophyn, kausilla 2005–2006 ja 2006–2007.
Carolina Hurricanes
Kaudella 1999–2000 pitkäaikainen Flyers-tähti joutui vaihtamaan seuraa. Hänet kaupattiin Carolina Hurricanesin riveihin. Loukkaantumisista kärsinyt Brind’Amour pelasi Hurricanes-paidassa ailahtelevasti. Ensimmäisillä kausillaan hän ei loistanut eikä pisteitäkään syntynyt totuttuun tahtiin. Alkoi näyttää siltä, että hän olisi muun muassa loukkaantumisten vuoksi menettänyt parhaiden vuosiensa kyvyt.
Aladdin
Kirjoittaminen ja julkaisu
Maaliskuussa 1709 Galland tapasi kollegansa Paul Lucasin kotona parikymppisen aleppolaisen tulkin ja matkaoppaan Hanna Diabin. Diab kertoi Gallandille tuntevansa Tuhannen ja yhden yön tyyppisiä tarinoita. Miehet tapasivat tämän jälkeen kahden kesken useita kertoja, ja Diab kertoi Gallandille yhteensä 14 tarinaa, joista seitsemän julkaistiin Tuhannen ja yhden yön osissa 9–12. Gallandin päiväkirjan mukaan Diab kertoi Aladdinin 8. toukokuuta 1709. Gallandin viimeistelemä Histoire d’Aladdin ou la Lampe merveilleuse (’Aladdinin tarina eli ihmeellinen lamppu’) ilmestyi Tuhannen ja yhden yön osissa IX–X vuonna 1712.
Tuhannen ja yhden yön esipuheessa Galland antoi ymmärtää, että koko kirjasarja oli käännetty yhdestä ja ainoasta alkuperäislähteestä. Aladdinia ei kuitenkaan löydy Tuhannen ja yhden yön arabiankielisestä alkutekstistä. 1800-luvun alussa löytyneet arabiankieliset käsikirjoitukset perustuvat Gallandin versioon ja lienevät rahan ja kunnian toivossa tehtyjä väärennöksiä. Itsenäisiä arabiankielisiä versioita ei tunneta. Gallandin muistiinpanoista ilmenee, että hän teki Diabin kertomuksiin suuria muutoksia ja lisäsi yksityiskohtia. Säilyneiden käsikirjoitusten ja Gallandin käännösten vertailu osoittaa, että Galland eurooppalaisti kertomusten tyyliä ja poisti arabialaiselle retoriikalle ominaista toistoa.
Juoni
Hermostuksissaan Aladdin hieroo käsiään ja huomaa, että sormusta sivelemällä hän voi kutsua voimallisen jinnin eli henkiolennon. Kotonaan hän havaitsee, että myös lampun hierominen kutsuu hengen. Ne toteuttavat hänen kaikki toiveensa, ja Aladdinista tulee satumaisen rikas. Hän rakentaa itselleen upean palatsin ja nai sulttaanin kauniin tyttären. Taikuri vihastuu Aladdinille ja koettaa saada lampun itselleen. Myöhemmin samaa koettaa taikurin vieläkin häijympi veli. Velhot jopa loitsivat Aladdinin palatsin ja vaimon Afrikkaan, jolloin Aladdinin on lähdettävä pitkälle pelastusretkelle. Aladdin torjuu kaappausyritykset ja elää vaimonsa kanssa onnellisena ja pitkään. Sulttaanin kuoltua Aladdinista tulee uusi hallitsija, ja hänen jälkeläisistään muodostuu pitkäkestoinen hallitsijasuku.
Teemat
Jacques Monodin ja Robert Irwinin mukaan ihmisen kohtaloa ja paikkaa käsittelevät tarinat ovat kaikkein mieleenpainuvimpia. Kertomus, jonka alussa ongelma kutsutaan esiin ja jonka lopussa ongelmasta hankkiudutaan eroon, on omiaan rauhoittamaan huolien vaivaamaa henkilöä; sillä on samankaltainen lohdullinen vaikutus kuin uskonnolla. Kaava toistuu kaikissa Tuhannen ja yhden yön kertomuksissa. Vallitsevan tilanteen rikkoo jokin poikkeuksellinen tapahtuma, joka johtaa muihin poikkeuksellisiin tapahtumiin. Pier Paolo Pasolinin mukaan päähenkilö ei ole yksikään ihmishahmoista vaan kohtalo itse.
Aladdinia pidettiin pitkään ranskalaisen orientalismin tuotteena: länsimainen oppinut ihailee ja hämmästelee Lähi-idän stereotyyppistä eksotiikkaa ja ylellisyyttä. Diabin matkakertomuksen löytyminen on kuitenkin nostanut esiin toisen mahdollisuuden: Lähi-idässä kasvanut nuorukainen saapuu Ranskaan ja ihailee ja hämmästelee sen kulttuuria. Kertomus on monikulttuurisen ympäristön tuote. Aleppo oli kansainvälinen kaupunki, jolla oli rikas tarinankerronnan perinne. Lopullisen kertomuksen syntyyn vaikuttivat sekä Lähi-idässä matkustelleet eurooppalaiset että Euroopassa matkustelleet syyrialaiset.
Suosio
Kaikki Kiinaan liittyvä oli 1700- ja 1800-lukujen Euroopassa valtavan suosittua. Kertomus on Tuhannen ja yhden yön aarteenetsintätarinoista tunnetuin, ja sen tietävät maineelta nekin, jotka eivät ole koskaan lukeneet Tuhatta ja yhtä yötä tai tunne juonen yksityiskohtia. Aladdin on mukana lähes kaikissa Tuhannen ja yhden yön laitoksissa — niissäkin, jotka karsivat useimmat Gallandin lisäykset pois. Tieteellinen Tuhat ja yksi yötä -tutkimus keskittyi pitkään muutamaan suosituimpaan tarinaan, joista Aladdin oli yksi. 2000-luvulla tilanne on kuitenkin muuttunut, ja kaikista kokoelman tarinoista on nykyään saatavilla seikkaperäistä tutkimuskirjallisuutta.
U.S.U.R.A.
U.S.U.R.A.:n perusti Time Recordsin omistaja Giacomo Maiolini, tuottajat Walter Cremonini ja Alessandro Gilardi. Nimi on johdettu Maiolinin äidin nimestä Ursula. Yhtyeen parhaiten tunnettu single ja myöhemmin myös albumi oli Open Your Mind. Siinä käytetään lainoja elokuvasta Total Recall ja Simple Mindsin kappaleesta New Gold Dream vuodelta 1982. Kappaleen musiikkivideossa käytettiin 1990-luvun alussa suosittua tietokoneanimaatiotehostetta jossa Benito Mussolinin, Josif Stalinin, Ian Paisleyn, Margaret Thatcherin, Mary Whitehousen, ja Joe McCarthyn kasvot muuttuivat vähitellen seuraavaan.
Should I Stay or Should I Go
Should I Stay or Should I Go on brittiläisen punkyhtye The Clashin vuonna 1982 julkaistu kappale. Se julkaistiin alun perin albumilla Combat Rock. Kappale on The Clashin ainoa Britannian singlelistan ensimmäiselle sijalle noussut kappale; tämänkin se saavutti vasta uudelleenjulkaisunsa yhteydessä vuonna 1991 Levi's-farkkumerkin käytettyä sitä mainoksessaan. Suomessa se nousi virallisen singlelistan sijalle 4.
Zeist
pienoiskuva|Kartta Zeistin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
HMS Bellerophon (1865)
Valmistus
Alus tilattiin Chathamin telakalta ja sen köli laskettiin 28. joulukuuta 1863. Alus laskettiin vesille 26. huhtikuuta 1865 ja se valmistui 11. huhtikuuta 1866.
Jordan 197
Auton huomattavin piirre oli sen keltainen väritys, johon pääsponsori Benson & Hedges oli päättänyt vaihtaa edeltäneen kauden kultaisesta väristä. Auton nokkaan oli maalattu molemmille puolille käärme. Kun kilpailu ajettiin maassa, jossa tupakkamainonta oli kiellettyä, luki autoissa "Benson & Hedges"in sijaan "Bitten & Hisses" tai "Ssssschuey"/"Fisssssssi".
Metropolia-ammattikorkeakoulu
Hallituksen kokoonpano 18.5.2022 alkaen
Osakeyhtiön toimitusjohtaja ja rehtori on kasvatustieteiden lisensiaatti Riitta Konkola (16.3.2007 alkaen). Osakeyhtiön hallituspaikat on sovittu jaettavaksi niin, että osittain omistuksen mukaan Helsinki saa 3 paikkaa, Espoo ja Vantaa 2 paikkaa ja Kirkkonummi ja Kauniainen yhden yhteisen paikan.
Pesäpallon miesten Mestaruussarjan kausi 1977
Pesäpallon SM-sarja 1977. Imatran Pallo-Veikot voitti Suomen mestaruuden. Cup -kilpailussa Kouvolan Pallonlyöjät voitti finaalissa Seinäjoen Maila-Jussit juoksuin 5-1.
Jerusalemin kolmas temppeli
Myös joidenkuiden kristittyjen eskato­logisissa käsityksessä kolmannella temppelillä on merkittävä asema.
Konservatiivijuutalaisuus
Rukous ”elämämme talon palauttamisesta” on säilynyt konservatiivi­juutalaisten rukouskirjoissa, vaikkakaan kaikki eivät niitä lausu. Rukous­kirjoissa esiintyvät sanat, ja lauseet, jotka voidaan ymmärtää joko konkreettiseen temppeliin viittaavina taikka symbolisesti, teologisina tai runollisina käsitteinä, on yleensä säilytetty. Niiden käännöksissä ja selitys­teoksissa kuitenkin yleensä viitataan vain runollisiin ja teologisiin merkityksiin. Konserva­tiivi­sella juutalai­suudella on myös välittävä kanta kohenien ja leeviläisten roolista: heidän mukaansa nämä asemat ja osittain niihin liittyvät tehtävätkin yhä periytyvät tietyissä suvuissa isältä pojalle, mutta he eivät pidä kiinni niistä rajoituksista, jotka koskevat sitä, kenen kanssa kohenit saavat mennä naimisiin.
Nykyajan rakennushankkeita
Vielä pidemmälle on mennyt Meir Kahanen johtama Kakh-puolue. Hänen mielestään Israelista olisi pitänyt tehdä uskonnolliseen lakiin pohjautuva valtio, arabit karkottaa ja Temppeli­vuori ”puhdistaa iljetyksistä”, toisin sanoen hävittää siellä olevat moskeijat. Hänen mukaansa Messias olisi jo tullut, jos Israel olisi menetellyt näin.
Kristinusko
Sekä katolisessa että ortodoksisessa kirkossa ja useimmissa protestanttisissakin kirkkokunnissa on vanhastaan ajateltu, että temppelin eläin­uhrit olivat vain esikuva tulevasta, Jeesuksen ristillä suorittamasta sovitus­työstä, täydellisestä uhrista, jonka jälkeen muita uhreja ei enää tarvita. Käsityksen tueksi viitataan usein heprealais­kirjeeseen. Sen mukaan temppelin uhrit olivat epä­täydellisiä, koska niitä oli suoritettava toistuvasti, ja sitä paitsi ne kuuluivat liittoon, joka oli jo julistettu vanhentuneeksi ja joka sen vuoksi häviää. Lisäksi kun Jeesukselta kysyttiin, missä pitäisi rukoilla, hän vastasi: ei tällä vuorella eikä Jerusalemissa, vaan hengessä ja totuudessa.
Dispensationalismi
Dispensationalistien mukaansa uhreilla olisi edelleen merkitystä, ei kuitenkaan enää esi­kuvana vaan muistona rististä. Käsityksen tueksi viitataan varsinkin Hesekielin 39. ja sitä seuraaviin lukuihin, joissa kuvataan laajasti tuhat­vuotista temppeliä, jossa juutalaiset jälleen tulevat ylläpitämään pappeutta. Toisten mukaan uhrit eivät täysin menettäneet merkitystään Jeesuksen uhrin myötä, vaan niillä on yhä merkityksensä katumuksen ja anteeksi­antamuksen seremoniallisina välineinä samaan tapaan kuin kasteella ja ehtoollisella, ja että eläin­uhrit olisivat edelleen kelvollisia rituaalisen puhdistuksen välineinä sekä kiitollisuuden osoituksina Jumalaa kohtaan. Joidenkuiden dispen­sa­tio­na­listien mielestä näin tulee tapahtumaan, kun Jeesus toisessa tulemisessa hallitsee maailmaa Uudesta Jerusalemista käsin.